section_heading: Prvi svjetski rat
paragraph_text: Na početku Prvog svjetskog rata Hordt je imenovan zapovjednikom 10. pješačke divizije. Navedena divizija nalazila se u sastavu IX. korpusa kojim je na Istočnom bojištu zapovijedao Lothar von Hortstein, a koji korpus se pak nalazio u sastavu 4. armije kojom je zapovijedao Moritz Auffenberg. Zapovijedajući 10. pješačkom divizijom Hordt sudjeluje u Galicijskoj bitci i to najprije u Bitci kod Komarowa, te potom u Bitci kod Rava-Ruske. U listopadu 1914. divizija sudjeluje u Bitci kod Limanowe.